کوئٹہ (آن لائن) بلوچستان اٹ پولیو نا اسہ پین کیس اس رپورٹ مس‘ کچ شش مس۔ حوال نارد اٹ بلوچستان اٹ پولیو نا اسہ پین کس اس رپورٹ مس‘ کچ شش مس‘ بلوچستان نا ضلع پشین نا یونین کونسل بازار اٹ 8 تُو انا چناٹی پولیو وائرس پک مسنے‘ چنانا نت دوک کاریم ءِ الانے‘ چنا نا تعلقداری غریب ءُ خاہوت اسے آن ءِ۔ اونا باوہ بزرگوار بزغر اسے‘ محکمہ جانجوڑی نا رد اٹ پولیو اسہ ہلوک ءُ ناجوڑی سے‘ ہرا زیات تر 5سال اسکان نا چناتے زہمی کیک‘ دا اعصابی نظام ءِ زہمی کرسا معذوری بلکہ کسفنگ نا سوب ہم مننگ کیک‘ پولیو نا داسکان درمان بتنے‘ ولے ویکسینیشن چناتے دا ناجوڑی آن رکھنگ نا جوان ءُ وڑ وڈول اسے۔
